Diari Oficial de la Generalitat Valenciana


Sumari del DOGV 4669, del 14-01-2004 (2004/23)

RESOLUCIÓ de 22 de desembre de 2003, del director de l'Agència Valenciana de Ciència i Tecnologia, per la qual es prorroguen les beques per a la formació de personal tècnic de suport a la investigació concedides per la Generalitat Valenciana en convocatòries anteriors.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4669

Data del DOGV
:   14-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/23


Data del document
:   22-12-2003

Organisme emissor
:   Agència Valenciana de Ciència i Tecnologia

Tipus de document
:   Resolució

Descriptors 

:   * suport econòmic
    * psicologia
    * biologia
    * personal d'investigació
    * ciències aplicades
    * assignació per estudis
    * enginyer
    * ajuda pública
    * professió de l'urbanisme
    * professió de la informàtica
    * ciències físiques
    * ciència econòmica
    * mètode pedagògic
    * telecomunicació
    * farmacèutic
    * veterinari
    * metge
    * ciències socials
    * agronomia
    * educació física
    * formació professional
    * ecologia
    * professió artística
    * geologia
    * professió de la informació
    * professió de la comunicació

RESOLUCIÓ de 22 de desembre de 2003, del director de l'Agència Valenciana de Ciència i Tecnologia, per la qual es prorroguen les beques per a la formació de personal tècnic de suport a la investigació concedides per la Generalitat Valenciana en convocatòries anteriors. [2004/23]
  
L'Orde de 18 de gener de 2002, de la Conselleria d'Innovació i Competitivitat, per la qual es convoquen diferents beques i ajudes per a les accions de suport a la investigació per a l'exercici 2002 (DOGV núm. 4.175, de 24.01.02) i la Resolució de 19 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques per a la formació de personal tècnic de suport a la investigació per a l'exercici 2003 (DOGV núm. 4.406, de 26.12.02) establix en els títols I i VI i en l'annex I, respectivament, les bases per a la present resolució.
  
L'article 46 de l'esmentada Orde de 18 de gener de 2002, disposa que, finalitzat el període inicialment concedit, les beques es podran prorrogar en els successius exercicis pressupostaris fins a completar un període màxim de 2 anys, i l'article 55 establix les condicions de la dita renovació que estarà condicionada al compliment de tots els requisits exigits per la convocatòria, especialment de les obligacions del becari en la realització del treball.
  
De la mateixa manera, la base 2.1 de la Resolució de 19 de desembre de 2002, disposa que, finalitzat el període inicialment concedit, les beques es podran prorrogar en els successius exercicis pressupostaris fins a completar un període màxim de 24 mesos, i la base 16 establix les condicions de la renovació que estarà condicionada al compliment de tots els requisits exigits per la convocatòria, especialment de les obligacions del becari en la realització del treball.
  
Per tot això, una vegada comprovades les sol·licituds de renovació presentades i, en virtut de les facultats conferides pel decret 43/2003, de 13 de maig, del Consell de la Generalitat Valenciana, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol del mateix òrgan (DOGV, de 15 de juliol), i de la delegació de determinades facultats en el director de la citada Agència, establida en la Resolució de 16 de maig de 2003, del president d'esta entitat, resolc:
  
Primer
  
Prorrogar les beques per a la formació de personal tècnic de suport a la investigació, adjudicades en convocatòries anteriors, a les persones beneficiàries que figuren en els annexos I (corresponents a la convocatòria realitzada per mitjà de l'Orde de 18 de gener de 2002), II (corresponents a la convocatòria realitzada per mitjà de la Resolució de 19 de desembre de 2002, modalitat A) i III (corresponents a la convocatòria realitzada per mitjà de la Resolució de 19 de desembre de 2002, modalitat B) de la present resolució, pel període que s'hi indica, i per un import total d'un milió cinc-cents noranta mil tres-cents seixanta-huit euros (1.590.368,00 euros), i queda condicionat a l'existència efectiva de consignació pressupostària suficient a càrrec dels crèdits de la línia de subvenció T4016000 de l'aplicació 94.95.82.967.04 del pressupost de la Generalitat Valenciana per a l'exercici 2004.
  
Segon
  
La dotació mensual bruta en el cas de les persones que figuren en els annexos I i III és de 720 euros mensuals, que es pagaran a les persones beneficiàries per trimestres anticipats, sempre que siga possible.
  
Tercer
  
La dotació mensual bruta en el cas de les persones que figuren en l'annex II és de 1.000 euros mensuals, que es pagaran a les persones beneficiàries per trimestres anticipats, sempre que siga possible.
  
Quart
  
Segons el que establix l'article 47 de l'Orde de 18 de gener de 2002 i la base 3.3 de la Resolució de 19 de desembre de 2002, el pagament a la persona becada, d'acord amb el període concedit, de les primeres 8 mensualitats del període de gaudi de la beca, de gener a agost, anirà a càrrec dels pressuposts de la Generalitat Valenciana.
  
El pagament a la persona becada, d'acord amb el període concedit, de la resta de les mensualitats del període de gaudi de la beca, de setembre a desembre, així com l'assegurança d'accidents corporals, d'assistència mèdica i de responsabilitat civil durant el període de gaudi de la beca, aniran a càrrec del pressupost de l'entitat en què es desplega el treball formatiu.
  
Cinqué
  
Les persones beneficiàries de la beca tenen l'obligació de complir les bases de l'Orde de 18 de gener de 2002 o de la Resolució de 19 de desembre de 2002, abans referides, segons la convocatòria a què corresponen.
  
Sisé
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar potestativament recurs de reposició o plantejar directament recurs contenciós administratiu, en el terminis i davant els òrgans que s'indiquen a continuació:
  
El recurs de reposició s'haurà d'interposar davant l'òrgan que va dictar l'acte, en el termini d'un mes a comptar des del dia següent de la publicació de la present resolució.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent de la publicació de la present resolució.
  
València, 22 de desembre de 2003.- El director de l'Agència Valenciana de Ciència i Tecnologia (pd Resolució de 16.05.2003, DOGV, de 21.05.2003) Rafael Sanus Sellés.